Katrin Ehala

Katrin Ehala (sünninimi Katrin Meelak; 29. mai 1953 Tallinn – 18. jaanuar 2024) oli eesti laulja ja muusikapedagoog. 

Ta lõpetas 1971. aastal Tallinna 2. Keskkooli, võttis õpingute kõrvalt klaveri eratunde ja laulis Heino Kaljuste juhendamisel lastekooris Ellerhein, õppis aastatel 1971–1976 Tallinna Riiklikus Konservatooriumis muusikapedagoogika erialal, jätkates laulmist Tõnu Kaljuste loodud Üliõpilaste Teadusliku Ühingu kammerkooris, kus ta tutvus oma tulevase abikaasa Olav Ehalaga. 

Ehala laulis aastatel 1969–1985 Eesti Filharmoonia Kammerkoori soprani häälerühmas, töötas kooristuudios Ellerhein, kus ta andis solfedžo- ja harmooniatunde ning tegi koormeistritööd, oli 1992–2009 Tallinna Muusikakeskkooli solfedžoõpetaja ning laste- ja kammerkoori juures hääleseade õpetaja.
 Isiklikku 
Tema ema oli arhitekt Malle Meelak, isa insener Heldur Meelak, abikaasa pianist ja helilooja Olav Ehala, tütar Eeva-Liisa Ehala-Tammiku on viiuldaja ja muusikapedagoog, vend prokurör ja poliitik Indrek Meelak. 

 Viited 

Kategooria:Eesti lauljad
Kategooria:Eesti muusikapedagoogid
Kategooria:Tallinna Reaalkooli vilistlased
Kategooria:Eesti Muusika- ja Teatriakadeemia vilistlased
Kategooria:Metsakalmistule maetud
Kategooria:Sündinud 1953
Kategooria:Surnud 2024